Ehdotus Euroopan parlamentin ja neuvoston direktiiviksi selvityksen lopullisuudesta ja vakuuksista /* KOM/96/0193 lopull. - COD 96/0126 */



Virallinen lehti nro C 207 , 18/07/1996 s. 0013



Ehdotus Euroopan parlamentin ja neuvoston direktiiviksi selvityksen lopullisuudesta ja vakuuksista (96/C 207/08) KOM(96) 193 lopull. - 96/0126(COD) (Komission esittämä 30 päivänä toukokuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon Euroopan rahapoliittisen instituutin lausunnon, ottavat huomioon talous- ja sosiaalikomitean lausunnon, noudattavat Euroopan yhteisön perustamissopimuksen 189 b artiklassa määrättyä menettelyä, sekä katsovat, että G10-maiden keskuspankkien pääjohtajille vuonna 1990 toimitettu Lamfalussyn kertomus osoitti toisaalta sellaisiin maksujärjestelmiin olennaisesti kuuluvan huomattavan järjestelmäriskin, jotka toimivat yhden tai useamman laillisen, joko kahdenvälisen tai monenkeskisen maksujen nettoutusmuodon pohjalta, sekä toisaalta sen, että reaaliaikaisiin bruttoselvitysjärjestelmiin osallistumiseen liittyvien oikeudellisten riskien vähentäminen on ehdottoman tärkeää ottaen huomioon näiden järjestelmien kiihtyvä kehittyminen, järjestelmäriskin vähentäminen koskee erityisesti selvityksen lopullisuutta ja vakuuksien rahaksi muuttamista; vakuutena pidetään kaikkia välineitä, jotka osapuoli antaa muille maksujärjestelmään kuuluville osapuolille oikeuksien ja velvoitteiden turvaamiseksi kyseisen maksujärjestelmän yhteydessä ja jotka voivat olla muun muassa takaisinostosopimuksia tai mahdollisesti vakuutuksia, joita maksujärjestelmän osapuoli on ottanut muiden osapuolten hyväksi, varmistamalla sen, että maksut ja pääomanliikkeet voivat tapahtua esteettä sisämarkkinoilla, tämä direktiivi myötävaikuttaa siihen, että maasta toiseen tehtävät maksujärjestelyt toimivat Euroopan unionissa suorituskykyisesti ja kustannuksiin nähden tehokkaasti; direktiivi on siten jatkoa edistykseen, jota on saavutettu sisämarkkinoiden lopullista toteuttamista koskevissa pyrkimyksissä, erityisesti pyrkimyksissä palvelujen tarjoamisen vapauden ja pääomanliikkeiden vapauttamisen aikaansaamiseksi talous- ja rahaliiton toteuttamista silmälläpitäen, tämän direktiivin on tarkoitus koskea sekä kotimaisia että maiden välisiä maksujärjestelmiä; se koskee sekä veloitus- että hyvityssiirtoja; sitä sovelletaan Euroopan yhteisön maksujärjestelmiin ja vakuuksiin, joita niihin osallistuvat, olivatpa ne Euroopan yhteisöstä tai kolmansista maista olevia osapuolia, ovat antaneet näihin maksujärjestelmiin osallistumisen yhteydessä; se koskee myös yhteisön laitoksia, jotka ovat osapuolina kolmansien maiden maksujärjestelmissä, ulottuessaan koskemaan rahapoliittisten toimenpiteiden yhteydessä annettua vakuutta direktiivi tukee ERIä sen pyrkimyksessä tehostaa maasta toiseen tapahtuvia maksuja talous- ja rahaliiton kolmannen vaiheen valmistelua silmälläpitäen ja siten osaltaan kehittää tarpeellista oikeudellista kehystä, jossa perustettava Euroopan keskuspankki voi kehittää rahapolitiikkaansa, tämän direktiivin tarkoituksena on varmistaa, että nettoutus on kaikissa jäsenvaltioissa oikeudellisesti pätevä ja kolmansia osapuolia sitova; direktiivin tarkoitus on myös varmistaa, että maksumääräyksiä ei voida peruuttaa sopimuksessa sovitun ajan jälkeen; direktiivin tavoitteena on taata, että maksukyvyttömyysmenettelyt eivät vaikuta taannehtivasti osapuolten oikeuksiin ja velvoitteisiin; tämän direktiivin tavoitteena on edelleen määritellä - tapauksessa, jossa maksujärjestelmän osapuoli joutuu maksukyvyttömyysmenettelyyn - mitä maksukyvyttömyyttä koskevaa lakia sovelletaan kyseiseen maksujärjestelmään suoraan osallistumisen yhteydessä syntyneisiin oikeuksiin ja velvoitteisiin; tämän direktiivin tarkoituksena on lisäksi suojata vakuus maksuvaikeuksiin joutuneeseen osapuoleen sovellettavan maksukyvyttömyyslainsäädännön vaikutuksilta, se koskee myös suhdetta laitoksen ja sellaisen maksujärjestelmän jäsenen välillä, joka siirtää laitoksen maksumääräyksiä maksujärjestelmään, ottaen huomioon, että tällaista suhdetta itsessään voidaan pitää erillisenä maksujärjestelmänä, ja tämän direktiivin antaminen on asianmukaisin tapa saavuttaa edellä mainitut tavoitteet; tämä ehdotus on tarpeellinen näiden tavoitteiden saavuttamiseksi eikä sen päämääränä ole muuta kuin näiden tavoitteiden saavuttaminen; OVAT ANTANEET TÄMÄN DIREKTIIVIN: OTSIKKO I SOVELTAMISALA JA MÄÄRITELMÄT 1 artikla Soveltamisala Tätä direktiiviä sovelletaan 1. kaikkiin missä tahansa valuutassa ja ecuissa toimiviin yhteisön maksujärjestelmiin ja vakuuksiin, jotka on annettu tällaiseen järjestelmään osallistumisen yhteydessä; 2. kaikkiin yhteisön laitoksiin, jotka osallistuvat suoraan kolmannen maan maksujärjestelmään, niiden tällaiseen järjestelmään osallistumisen yhteydessä antamien vakuuksien osalta; 3. rahapoliittisten toimenpiteiden yhteydessä annettuihin vakuuksiin. 2 artikla Määritelmät Tässä direktiivissä tarkoitetaan a) "laitoksella" sellaista neuvoston direktiivin 77/780/ETY 1 artiklassa määriteltyä yritystä tai sen 2 artiklan 2 kohdan luettelossa mainittua laitosta, joka osallistuu suoraan maksujärjestelmään, ja muuta yritystä, joka osallistuu suoraan maksujärjestelmään; b) "suoralla osallistumisella" osallistumista selvityksestä vastuussa olevaan maksujärjestelmään; c) "yhteisön laitoksella" laitosta, jonka rekisteröity toimipaikka on jossakin jäsenvaltiossa; d) "kolmannen maan laitoksella" laitosta, joka ei ole yhteisön laitos; e) "maksumääräyksellä" kehotusta asettaa lopullisen saajan käyttöön rahamäärä tekemällä kirjaus luottolaitoksen tai keskuspankin tileihin; f) "maksukyvyttömyysmenettelyllä" toimenpidettä, jonka oikeudellinen tai hallinnollinen viranomainen käynnistää velkojien hyväksi johtuen uhkaavasta tai todellisesta kyvyttömyydestä vastata maksuvelvoitteista ja jolla laitosta estetään maksamasta maksuja tai määräämästä omaisuudesta; g) "maksujen nettoutuksella" sitä, että laitoksen yhdelle tai useammalle muulle laitokselle antamista tai yhdeltä tai useammalta muulta laitokselta saamista maksumääräyksistä johtuvat saatavat ja velvoitteet muunnetaan yhdeksi nettosaatavaksi tai nettovelaksi, jolloin vain tätä nettosaatavaa voidaan velkoa tai tästä nettovelasta vastata; h) "maksujärjestelmällä" kahden tai useamman laitoksen välistä kirjallista sopimusta maksumääräysten toteuttamisesta; i) "yhteisön maksujärjestelmällä" maksujärjestelmää, joka sijaitsee jossakin jäsenvaltiossa. Maksujärjestelmän katsotaan sijaitsevan siinä jäsenvaltiossa, jonka lain maksujärjestelmään suoraan osallistuvat laitokset ovat valinneet. Mikäli lakia ei ole valittu, maksujärjestelmän katsotaan sijaitsevan siinä jäsenvaltiossa, jossa selvitys tapahtuu; j) "kolmannen maan maksujärjestelmällä" maksujärjestelmää, joka ei ole yhteisön maksujärjestelmä; k) "rahapoliittisella toimenpiteellä" jäsenvaltion keskuspankin tai perustettavan Euroopan keskuspankin tekemää joko suoraa osto- ja myyntitoimenpidettä (avistakauppa ja termiinikauppa) rahoitusmarkkinoilla tai vastaavaa takaisinostosopimukseen perustuvaa toimenpidettä taikka saatavien ja siirtokelpoisten arvopapereiden anto- tai ottolainausta siitä riippumatta, koskeeko toimenpide yhteisön tai kolmansien maiden valuuttoja tai jalometalleja; se tarkoittaa myös jäsenvaltion keskuspankin tai perustettavan Euroopan keskuspankin tekemiä luottotoimia luottolaitosten tai muiden markkinaosapuolten kanssa luotonannon perustuessa riittävään vakuuteen; l) "vakuudella" kaikkia varoja, jotka on annettu niiden oikeuksien ja velvoitteiden turvaamiseksi, jotka mahdollisesti syntyvät maksujärjestelmässä tai jotka on annettu jäsenvaltion keskuspankille tai perustettavalle Euroopan keskuspankille rahapoliittisten toimenpiteiden yhteydessä. OTSIKKO II MAKSUJEN NETTOUTUKSEN LOPULLISUUS 3 artikla Maksujen nettoutus 1. Maksujen nettoutus on oikeudellisesti pätevä ja sitoo kolmansia osapuolia myös siinä tapauksessa, että maksujärjestelmään suoraan osallistuvaa laitosta vastaan on aloitettu maksukyvyttömyysmenettely, edellyttäen, että maksumääräys oli tullut maksujärjestelmään ennen maksukyvyttömyysmenettelyn aloittamista. Maksujärjestelmään tulon ajankohta on määriteltävä maksujärjestelmän säännöissä. 2. Säännös ennen maksukyvyttömyysmenettelyn aloittamista maksujärjestelmään tulleiden sopimusten purkamisesta ja toimien peruuttamisesta ei johda nettoutuksen purkautumiseen. OTSIKKO III MAKSUMÄÄRÄYSTEN PERUUTTAMINEN 4 artikla Peruuttaminen 1. Suoraan maksujärjestelmään osallistuva laitos tai kolmas osapuoli ei saa peruuttaa muille kyseiseen maksujärjestelmään suoraan osallistuville osapuolille osoitettua maksumääräystä sen ajankohdan jälkeen, joka on määritelty kyseisen maksujärjestelmän säännöissä. Tätä sääntöä sovelletaan riippumatta maksukyvyttömyysmenettelyjen aloittamisesta. 2. Maksumääräyksen antajan mahdollinen oikeus hyvityksen saamiseen ei rajoita 1 kohdan soveltamista. OTSIKKO IV TAKAUTUMATTOMUUS JA SOVELLETTAVA MAKSUKYVYTTÖMYYSLAINSÄÄDÄNTÖ 5 artikla Takautumattomuus Maksukyvyttömyysmenettely ei vaikuta taannehtivasti laitoksen sellaisiin oikeuksiin ja velvoitteisiin, jotka ovat syntyneet laitoksen osallistuessa suoraan yhteisön maksujärjestelmään. Muu määräys tai käytäntö, jolla on taannehtiva vaikutus, jätetään huomioon ottamatta. 6 artikla Sovellettava maksukyvyttömyyslainsäädäntö Mikäli maksujärjestelmään suoraan osallistuvaa laitosta vastaan on aloitettu maksukyvyttömyysmenettely, kyseiseen maksujärjestelmään suoraan osallistumisesta johtuvat tai sen yhteydessä syntyneet oikeudet ja velvoitteet määräytyvät sen maan maksukyvyttömyyslainsäädännön mukaan, jossa maksujärjestelmä sijaitsee. OTSIKKO V VAKUUDEN SAAJAN OIKEUKSIEN SUOJAAMINEN VAKUUDEN ANTAJAN MAKSUKYVYTTÖMYYDEN VAIKUTUKSILTA 7 artikla Maksukyvyttömyyden vaikutuksilta suojautuminen 1. Maksukyvyttömyysmenettelyn aloittaminen vakuuden antajaa vastaan ei vaikuta vakuuden saajan oikeuksiin, jotka liittyvät maksujärjestelmän yhden osapuolen toiselle tai useammalle osapuolelle olevaan vastuuseen tai rahapoliittisten toimenpiteiden yhteydessä rahapoliittisille viranomaisille annetusta vakuudesta syntyvään vastuuseen. Vakuus on muutettava rahaksi maksujärjestelmään osallistumisen tai rahapoliittisten toimenpiteiden yhteydessä syntyneiden oikeuksien turvaamiseksi etuoikeudella ennen kaikkia muita velkojia. 2. Jos kolmannen maan laitos antaa vakuuden jäsenvaltiossa yhteisön maksujärjestelmään osallistumisen tai rahapoliittisten toimenpiteiden yhteydessä, vakuuden saajan oikeuksiin ei vaikuta maksukyvyttömyysmenettelyn aloittaminen kyseistä kolmannen maan laitosta vastaan. OTSIKKO VI LOPPUSÄÄNNÖKSET 8 artikla Täytäntöönpano 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1998. Niiden on ilmoitettava tästä komissiolle viipymättä. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava tässä direktiivissä tarkoitetuista kysymyksistä antamansa lait, asetukset ja hallinnolliset määräykset kirjallisina komissiolle. Tämän tiedonannon osana jäsenvaltioiden on annettava taulukko, josta ilmenevät kutakin tämän direktiivin artiklaa vastaavat voimassa olevat tai uudet kansalliset säännökset. 9 artikla Euroopan parlamentille ja neuvostolle annettava kertomus Viimeistään kolmen vuoden kuluttua 8 artiklan 1 kohdassa mainitun päivämäärän jälkeen komission on annettava Euroopan parlamentille ja neuvostolle kertomus tämän direktiivin soveltamisesta sekä tarpeen vaatiessa sen tarkistamista koskevat ehdotukset. 10 artikla Tämä direktiivi on osoitettu kaikille jäsenvaltioille.